

ที่ มท 0816.3/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. 10300

 มกราคม 2568

เรื่อง นโยบายการขับเคลื่อนยกระดับคุณภาพการศึกษาท้องถิ่นและผลการประเมิน PISA ประจำปี พ.ศ. 2568

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย ๑. QR Code เว็บไซต์ Local PISA จำนวน 1 ชุด

 2. แบบลงพื้นที่นิเทศติดตามสถานศึกษาสังกัดองค์กรปกครองส่วนท้องถิ่น จำนวน 1 ชุด

 3. กำหนดการประชุมชี้แจงการขับเคลื่อนยกระดับคุณภาพการศึกษาท้องถิ่นฯ จำนวน 1 ฉบับ

 ด้วยกรมส่งเสริมการปกครองท้องถิ่น ได้จัดประชุมหารือการขับเคลื่อนยกระดับคุณภาพการศึกษาและผลการประเมิน PISA ประจำปี พ.ศ. 2568 เมื่อวันพุธที่ 11 ธันวาคม 2567 และได้จัดการประชุมคณะกรรมการขับเคลื่อนยกระดับการประเมิน PISA ของสถานศึกษาสังกัดองค์กรปกครองส่วนท้องถิ่น เมื่อวันอังคารที่ 17 ธันวาคม 2567 โดยได้กำหนดแผนการขับเคลื่อนยกระดับคุณภาพการศึกษาท้องถิ่นและผลการประเมิน PISA ประจำปี พ.ศ. 2568 ซึ่งประกอบด้วย 1) แผนปฏิบัติการ ประจำปี พ.ศ. 2568 2) แผนการลงพื้นที่นิเทศติดตามผลการดำเนินงานของสถานศึกษาสังกัดองค์กรปกครองส่วนท้องถิ่น และ 3) แผนการขยายผลการพัฒนาครู
ในการสร้างข้อสอบตามแนวทาง PISA

 กรมส่งเสริมการปกครองท้องถิ่นพิจารณาแล้วเห็นว่า เพื่อให้การดำเนินงานตามแผน
การขับเคลื่อนยกระดับคุณภาพการศึกษาท้องถิ่นและผลการประเมิน PISA ประจำปี พ.ศ. 2568 เป็นไปด้วย
ความเรียบร้อยและบรรลุตามวัตถุประสงค์ จึงขอความร่วมมือจังหวัดดำเนินการ ดังนี้

 1. แจ้งองค์กรปกครองส่วนท้องถิ่นที่จัดการศึกษาในระดับชั้นมัธยมศึกษาและระดับอาชีวศึกษาทุกแห่งดำเนินการ ดังนี้

 1.1 เน้นย้ำผู้บริหารท้องถิ่นให้ความสำคัญกับนโยบายการขับเคลื่อนยกระดับคุณภาพการศึกษาท้องถิ่นและผลการประเมิน PISA เพื่อสร้างผู้เรียนที่มีคุณภาพ เพิ่มสมรรถนะในชีวิตจริงให้พร้อมรับมือ
กับความท้าทายในอนาคต รวมทั้งเป็นการแสดงถึงการจัดการศึกษาของท้องถิ่นที่มีประสิทธิภาพ และพัฒนาศักยภาพในการแข่งขันระดับนานาชาติ

 1.2 กำชับให้องค์กรปกครองส่วนท้องถิ่นและสถานศึกษาดำเนินการตามแผน
การขับเคลื่อนยกระดับคุณภาพการศึกษาท้องถิ่นและผลการประเมิน PISA ประจำปี พ.ศ. 2568 โดยสามารถศึกษารายละเอียดได้ทางเว็บไซต์ Local PISA (<https://localpisa.my.canva.site/>) ซึ่งกรมส่งเสริมการปกครองท้องถิ่นได้จัดทำขึ้นเพื่อเป็นศูนย์กลางการเรียนรู้ที่เชื่อมโยงข้อมูลความรู้ แผนการขับเคลื่อนฯ สื่อและทรัพยากรต่าง ๆ ที่เกี่ยวข้องในการดำเนินงาน

 1.3 ส่งเสริมสนับสนุน และจัดสรรทรัพยากรให้สถานศึกษาในสังกัดให้มีความพร้อม
ด้านอุปกรณ์คอมพิวเตอร์และสัญญาณอินเทอร์เน็ต พร้อมทั้งแก้ไขปัญหาอุปสรรคในการดำเนินงาน

 1.4 ส่งเสริมสนับสนุนการพัฒนาครูและบุคลากรทางการศึกษาในสังกัดให้สามารถ
จัดการเรียนการสอนเพื่อส่งเสริมสมรรถนะความฉลาดรู้ของผู้เรียน รวมทั้งสามารถสร้างข้อสอบตามแนวทาง PISA
 1.5 นิเทศ ติดตามและประเมินผลการดำเนินงานของสถานศึกษาตามแผนการขับเคลื่อน พร้อมทั้งสร้างขวัญ กำลังใจ และแรงจูงใจในการขับเคลื่อนการดำเนินงานให้กับสถานศึกษา ครู บุคลากรทางการศึกษา และนักเรียน

 /2. แจ้ง ...

- 2 -

 2. แจ้งสำนักงานส่งเสริมการปกครองท้องถิ่นจังหวัดลงพื้นที่นิเทศติดตามสถานศึกษา
สังกัดองค์กรปกครองส่วนท้องถิ่น ตามแผนการลงพื้นที่นิเทศติดตามการดำเนินงานของสถานศึกษาสังกัด
องค์กรปกครองส่วนท้องถิ่น ในปีการศึกษา 2567 โดยลงพื้นที่ร่วมกับองค์กรปกครองส่วนท้องถิ่นและภาคีเครือข่ายด้านการศึกษา จำนวน 2 ระยะ ได้แก่ ช่วงกลางภาคเรียน ในเดือนมกราคม 2568 และปลายภาคเรียน
ในเดือนกุมภาพันธ์ 2568 และขอให้สำนักงานส่งเสริมการปกครองท้องถิ่นจังหวัดรายงานผลการนิเทศติดตามฯ
ตามแบบฟอร์มที่กำหนด (สิ่งที่ส่งมาด้วย 2) ให้กรมส่งเสริมการปกครองท้องถิ่นทราบ ระยะที่ 1 ภายในวันศุกร์ที่
14 กุมภาพันธ์ 2568 และระยะที่ 2 ภายในวันศุกร์ที่ 14 มีนาคม 2568

 3. แจ้งท้องถิ่นจังหวัดหรือผู้แทน สถจ. ผู้บริหารท้องถิ่น เข้าร่วมการประชุมนโยบายการขับเคลื่อนยกระดับคุณภาพการศึกษาท้องถิ่นและผลการประเมิน PISA ประจำปี พ.ศ. 2568 ในวันจันทร์ที่ 20 มกราคม 2568 เวลา 09.00 - 12.00 น. ทาง Webex Meetings พร้อมทั้งมอบหมายผู้บริหารสถานศึกษา ครูและบุคลากรทางการศึกษาในสังกัดให้รับชมการถ่ายทอดสดทาง Facebook เพจการศึกษาท้องถิ่นไทย เพื่อสร้างความรู้
ความเข้าใจ และเน้นย้ำความสำคัญในการดำเนินงานตามแผนขับเคลื่อนยกระดับคุณภาพการศึกษาท้องถิ่น
และผลการประเมิน PISA ประจำปี พ.ศ. 2568

 จึงเรียนมาเพื่อโปรดพิจารณา

 ขอแสดงความนับถือ

 อธิบดีกรมส่งเสริมการปกครองท้องถิ่น

สิ่งที่ส่งมาด้วย

https://bit.ly/4072mBo

รอง อสถ..................................

ผอ.กศ. ....................................

ผอ.กง.สศ. ..............................

หน.ฝ. ......................................

จนท. .......................................

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-๙๐00 ต่อ 5313

ไปรษณีย์อิเล็กทรอนิกส์ saraban@dla.go.th

ผู้ประสานงาน : นางสาวกัลย์สุดา มาเยอะ โทร. 084-611-9039